
ΕΤΑΙΡΕΙΑ ΚΕΡΚΥΡΑΪΚΩΝ ΣΠΟΥΔΩΝ

ΜΟΥΣΕΙΟ ΣΟΛΩΜΟΥ

       Κ. Δαφνή & Θ. Μακρή 1 (πρώην πάροδ. Αρσενίου, Μουράγια)

49100 ΚΕΡΚΥΡΑ – τηλ.: 26610-30674

ΔΕΛΤΙΟ ΤΥΠΟΥ

Τρεις σπουδαίοι συγγραφείς στην Κέρκυρα
Μέσα στις ποικίλες πνευματικές δραστηριότητές της, η Εταιρεία Κερκυραϊκών Σπουδών έχει προγραμματίσει και το ετήσιο Επιστημονικό Συνέδριο (κάθε Νοέμβρη, εδώ και 10 χρόνια). Αυτή τη φορά το συνέδριο διοργανώθηκε για τους συγγραφείς – τιμητικά προσκεκλημένους – ΦΙΛΙΠΠΟ Δ. ΔΡΑΚΟΝΤΑΕΙΔΗ, ΔΗΜΗΤΡΗ ΝΟΛΛΑ και ΓΙΩΡΓΟ ΣΚΑΜΠΑΡΔΩΝΗ, και θα διενεργηθεί την Παρασκευή 10, Σάββατο 11 και Κυριακή 12 Νοεμβρίου 2017, στο Μουσείο Σολωμού (Μουράγια). 
Την Παρασκευή 10 Νοεμβρίου 2017 από 5 μ.μ έως 5.30 μ.μ. θα γίνεται εγγραφή ακροατών για παροχή βεβαιώσεων. Από 5.30 μ.μ. έως 9 παρά είκοσι θα ακουστούν οι πρώτες εισηγήσεις. Ακολούθως, στις 9.30 μ.μ. στο Μουσείο της Αντιβουνιώτισσας θα δοθεί ρεσιτάλ σόλο βιολί από τη Μποζένα Σουέρεφ, ενώ οι τιμώμενοι συγγραφείς θα διαβάσουν μικρά αποσπάσματα από το έργο τους.
Οι εισηγήσεις θα συνεχιστούν την επομένη, Σάββατο 11 Νοεμβρίου 2017, από 9.30 π.μ. έως 2.10 μ.μ. και από 5.30 μ.μ. έως 9.20 μ.μ. 
Τη μεθεπομένη, ήτοι την Κυριακή 12 Νοεμβρίου 2017, οι εισηγήσεις θα ξεκινήσουν στις 9.30 π.μ. Στις 11 το πρωί, οι τρεις συγγραφείς θα συζητήσουν μεταξύ τους και με το κοινό μέχρι τις 2 μ.μ., όπου και θα ακολουθήσουν τα συμπεράσματα.
Η είσοδος είναι ελεύθερη οποιαδήποτε στιγμή κατά τη διάρκεια των εργασιών. 

